**Valsts ģimnāziju un vidusskolu svešvalodas (angļu valoda, vācu valoda) iestājpārbaudījuma programma** **9. klasei**

**Norises laiks:** 2022. gada 3. jūnijā.

**Iestājpārbaudījuma mērķis:** novērtēt izglītojamo zināšanu un prasmju kopumu svešvalodā (angļu valoda, vācu valoda) atbilstoši Ministru kabineta 2014. gada 12. augusta noteikumu Nr. 468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” 5.pielikumā “Svešvaloda 1.–9. klasei. Mācību priekšmetu standarts” noteiktajām prasībām.

**Iestājpārbaudījuma adresāts**: 9. klašu izglītojamie, kuri vēlas iestāties Rīgas Valsts ģimnāzijās un vidusskolās, kuras iestājpārbaudījuma rezultātu ir noteikušas kā konkursa kritēriju izglītojamo uzņemšanai 10. klasē.

**Iestājpārbaudījuma uzbūve:**

Ņemot vērā skolas, kurā izglītojamais vēlas mācīties 10.klasē, noteiktās uzņemšanas prasības, izglītojamais izvēlas rakstīt iestājpārbaudījumu svešvalodā – angļu valodā vai vācu valodā.

Darbam ir viens variants. Eksāmens sastāv no 3 daļām – lasīšanas, valodas lietojuma un rakstīšanas daļas.

Izglītojamie pilda uzdevumus darba lapās katram uzdevumam paredzētajā vietā.

**Iestājpārbaudījuma izpildes laiks: 1** h (astronomiskā stunda)

**Iestājpārbaudījuma darba daļu īpatsvars:**

|  |  |  |  |  |
| --- | --- | --- | --- | --- |
| Daļa | Uzdevumu skaits | Maksimālais punktu skaits | Daļas īpatsvars % | Izpildes laiks, min |
| Valodas lietojums | 3 | 22 | 37 | 60 |
| Lasīšana | 3 | 18 | 30 |
| Rakstīšana | 1 | 20 | 33 |
| Kopā: | 7 | 60 | 100 |

**Iestājpārbaudījuma saturs**

|  |  |
| --- | --- |
| Daļa | Pārbaudāmās prasmes |
| Valodas lietojums | * lieto valodas gramatiskos un leksiskos resursus atbilstoši kontekstam un valodas normām; * lieto zināšanas par valodas struktūru, teikumu uzbūvi, leksiku. |
| Lasīšana | * lasa un saprot tekstus, kuros izmantota ikdienā bieži lietota valoda, kā arī vienkāršus literārus tekstus; * sameklē konkrētu informāciju dažādu stilu un žanru tekstos; * lasa garāku tekstu, lai atrastu vajadzīgo informāciju; * saprot galvenos secinājumus loģiski pamatotos tekstos; * prot izsekot argumentācijai kāda jautājuma traktējumā; * prot noteikt vārdu nozīmes, ņemot vērā kontekstu; * saprot un interpretē teksta vienību saistījumu, kas izteikts ar leksiskiem vai gramatiskiem līdzekļiem. |
| Rakstīšana | * samērā precīzi pauž informāciju un izsaka savas domas gan par abstraktiem, gan par konkrētiem jautājumiem; * veido vienkāršu saistītu tekstu ar loģisku izkārtojumu un dalījumu rindkopās, ievērojot valodas normas un teksta uzbūves principus; * pamato un paskaidro savus uzskatus un nodomus; * apraksta savu pieredzi un plānus. |

**Uzdevumu veidu īpatsvars iestājpārbaudījuma darbā**

|  |  |  |
| --- | --- | --- |
| **Uzdevumu veids** | **Uzdevumu skaits** | **Punktu skaits** |
| Atbilžu izvēles | 2 | 13 |
| Tukšo vietu aizpildīšanas | 1 | 8 |
| Vārdu un struktūru saskaņošanas  (valodas lietojums) | 1 | 8 |
| Savietošanas (lasīšanas daļā) | 2 | 11 |
| Tekstveides | 1 | 20 |

**Iestājpārbaudījuma vērtēšanas kārtība**

|  |  |
| --- | --- |
| **Daļa** | **Kritēriji** |
| Valodas lietojums | * Punktu iegūst par katru pareizi izvēlēto un atzīmēto vārdu vai vārda gramatisko formu atbilstoši dotajam tekstam. * Punktu iegūst par katru saturiski un gramatiski pareizi izvēlēto un tukšajā vietā tekstā ierakstīto vārdu bez pareizrakstības kļūdām. * Punktu iegūst par katru citā vārdšķirā pārveidoto un gramatiski pareizi dotajā tekstā ierakstīto vārdu bez pareizrakstības kļūdām. |
| Lasīšana | * Punktu iegūst par katru pareizi atzīmēto atbildi atbilstoši lasītajam tekstam. |
| Rakstīšana | * Tiek vērtēts atbilstoši sekojošiem kritērijiem: saturs, teksta   uzbūve, gramatika, vārdu krājums, pareizrakstība.   * Atbilde tiek vērtēta ar 0, ja teksts neatbilst tematam, paustā doma nav uztverama, vai teksts ir īsāks par 50 vārdiem. |

**Palīglīdzekļi, kurus atļauts izmantot apvienotajā iestājpārbaudījumā**

Darbs veicams tikai ar tumši zilu vai melnu pildspalvu. Pie izglītojamajiem no brīža, kad ir pieejams iestājpārbaudījuma materiāls līdz pārbaudījuma laika beigām, nedrīkst atrasties saziņas un informācijas apmaiņas ierīces.